14/06/2022 | Administración LocalMunicipal
Cambre
Bases para a participación na selección de grupos que actuarán de “Teloneiros” no Rock In Cambre 2022

O alcalde con data 01/06/2022, aprobou, as bases para a participación na selección de grupos que actuarán de “Teloneiros” no Festival Rock in Cambre 2022. A continuación, transcríbese integramente o texto das citadas bases, así como os modelos normalizados de ficha de inscrición e ficha artística: Co ánimo de ofrecer ás bandas locais a posibilidade de actuar no Rock in Cambre organizase a selección de grupos de Cambre de estilo musical pop-rock-fusión para actuar coma teloneiros no evento deste ano, que se celebrará o venres 12 e o sábado 13 de agosto de 2022. Poderán participar na selección todos os grupos musicais que cumpran os seguintes requisitos:  Banda ou grupo musical que conte, como mínimo, cun membro empadroado no Concello de Cambre.  A antigüidade mínima do empadroado será dun ano.  Estilo do grupo participante deberá ser pop-rock-fusión.  Todos os compoñentes do grupo terán que ter cumpridos 16 anos antes do incio do Festival. Os grupos interesados en participar deberán presentar o formulario de inscrición en calquera dos rexistros do Concello de Cambre, así como en calquera dos establecidos no artigo 16 da Lei 39/2015, de 2 de outubro, do Procedemento Administrativo Común das Administracións Públicas. O prazo de inscrición será de 10 días hábiles contados a partir do día seguinte ao da publicación das bases no BOP da Coruña. Xunto co formulario de inscrición deberán presentar: a) Volante individual de empadroamento (con data de alta) dos membros do grupo que sexan veciños de Cambre. b) Fotografía recente do grupo. c) Ficha artística de cada grupo segundo modelo que se achega. d) Dossier do grupo (títulos, letras escritas e autoría dos temas presentados). e) Maqueta de dous temas de creación propia ou versión en formato CD ou USB, aceptándose tamén enlace da actuación artística que deberá enviarse ao correo cultura@cambre. org. Os temas serán gravados polos compoñentes inscritos, cunha duración máxima de 15 minutos. A omisión na presentación da documentación reflectida no apartado e) non se considera subsanable e dará lugar á exclusión do proceso de selección.3.1. A selección realizarase a través dun Xurado. O xurado estará formado por 5 membros:  Presidente: o concelleiro de cultura. Con voz pero sen voto  Secretario: O coordinador de cultura e educación ou pola persoa na que delegue. Con voz pero sen voto que levantará acta do fallo do xurado.  3 persoas relacionadas co mundo da música (músicos, cantantes, técnicos, etc.) que terán voz e voto.3.2.- O método de selección será a través da valoración dunha maqueta gravada polos compoñentes do grupo, que inclua dous dos seus temas, que terán que presentar xunto coa solicitude de participación na selección. A súa duración máxima será de 15 minutos. O xurado escoitará para a selección unicamente as maquetas daqueles grupos que cumpran o requisito de empadroamento dun dos seus membros.3.3.- Selección dos grupos. A selección dos grupos realizada polo xurado farase público na web municipal, o 8 de xullo do presente ano. O xurado seleccionará 4 grupos, que terán a consideración de premiados, e nomeará ata 4 grupos máis de reserva por se algún dos grupos seleccionados non puidese actuar. Corresponde ao Concello decidir a orde de actuación dos grupos seleccionados o día do Rock in Cambre. O xurado descualificará os grupos que se presentasen cuxo estilo musical non se adecúe ao pop-rock-fusión obxecto da selección. As decisións do xurado serán inapelables e definitivas. O xurado seleccionará os grupos premiados. A cada un deles corresponderanlle dous premios consistentes en: 4.1. Actuación como teloneiro no Rock in Cambre 2022 Os grupos seleccionados actuarán como teloneiros no Rock in Cambre 2022, dispoñendo dun tempo aproximado de 30 minutos para a súa actuación.4.2. Premio de 800,00 euros a cada un. Concederase un premio de 800,00 euros (netos) a cada un dos grupos seleccionados. Para ter dereito ao cobro do premio o grupo terá que levar a cabo a actuación como teloneiro o día do evento no Rock in Cambre 2022. Corresponderalle ao coordinador de actividades culturais e educativas informar positivamente sobre o cumprimento deste punto, previamente ao abono. O abono do premio levarase a cabo pola empresa adxudicataria do evento, segundo consta nas prescricións técnicas para a contratación artística e produción do XXX Festival Rock in Cambre 2022.5.- A participación nesta selección de grupos para actuar coma teloneiros no Rock in Cambre supón a aceptación destas bases.” 1.- NOME ARTÍSTICO DO GRUPO:. 2.- ESTILO MUSICAL:. 3.- COMPOSICIÓN ARTÍSCO-INSTRUMENTAL: 4.- REPRESENTANTE DO GRUPO: Nome e apelidos:. Enderezo:. Teléfono:. Correo electrónico:. 5.- CONSTITUCIÓN DO GRUPO MUSICAL  Asociación musical e cultural sen ánimo de lucro Nome:. CIF:.  Non están constituidos Cambre,. de. de 2022 Asdo:.” Cambre, 9 de xuño de 2022 O alcalde Óscar A. García Patiño